CELEX: 62011CN0364
Language: et
Date: 2011-07-11 00:00:00
Title: Kohtuasi C-364/11: Eelotsusetaotlus, mille on esitanud Fővárosi Bíróság (Ungari Vabariik) 11. juulil 2011 — Mostafa Abed El Karem El Kott Mostafa, Chadi Amin A Radi, Kamel Ismail Hazem versus Bevándorlási és Állampolgársági Hivatal, ÜRO Pagulaste Ülemvoliniku Amet

26.11.2011   
            
            
               ET
            
            
               Euroopa Liidu Teataja
            
            
               C 347/7
            
         Eelotsusetaotlus, mille on esitanud Fővárosi Bíróság (Ungari Vabariik) 11. juulil 2011 — Mostafa Abed El Karem El Kott Mostafa, Chadi Amin A Radi, Kamel Ismail Hazem versus Bevándorlási és Állampolgársági Hivatal, ÜRO Pagulaste Ülemvoliniku Amet
   (Kohtuasi C-364/11)
   2011/C 347/10
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Bíróság
   
      Põhikohtuasja pooled
   
   
      Kaebuse esitajad: Abdel El Karem El Kott Mostafa, Chadi Amin A Radi, Kamel Ismail Hazem
   
      Vastustajad: Bevándorlási és Állampolgársági Hivatal, ÜRO Pagulaste Ülemvoliniku Amet
   
      Eelotsuse küsimused
   
   Kas nõukogu direktiivi 2004/83/EÜ (1) artikli 12 lõike 1 punkti a kohaldamisel
   
               1.
            
            
               tähendavad direktiivist tulenevad hüvitised isiku pagulasena tunnustamist või üht kahest direktiivi kohaldamisalasse kuuluvast kaitsevormist (pagulasena tunnustamine ja täiendava kaitse andmine) vastavalt liikmesriigi valikule või ei tähenda ühtegi neist automaatselt, vaid üksnes direktiivi isikulisesse kohaldamisalasse kuulumist?
            
         
               2.
            
            
               toob agentuuri abi või kaitse lakkamise endaga kaasa viibimine väljaspool agentuuri tegutsemise territooriumi, agentuuri tegevuse lõpetamine, selle agentuuri poolse kaitse või abi võimaluse lõppemine või võib selle kaasa tuua ka isiku tahtest sõltumatu oluline või objektiivne takistus, mille tõttu isik, kellel on õigus kaitsele või abile, ei saa seda taotleda?
            
         
      (1)  Nõukogu 29. aprilli 2004. aasta direktiiv 2004/83/EÜ miinimumnõuete kohta, mida kolmandate riikide kodanikud ja kodakondsuseta isikud peavad täitma, et saada pagulase või muul põhjusel rahvusvahelist kaitset vajava isiku staatus, ja antava kaitse sisu kohta (ELT L 304, lk 2; ELT eriväljaanne 19/07, lk 96).